

VLADA REPUBLIKE HRVATSKE

Zagreb, 12. prosinca 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predlagatelj:** Ministarstvo znanosti, obrazovanjai mladih

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predmet**: Prijedlog odluke o davanju prethodne suglasnosti Ministarstvu znanosti, obrazovanja i mladih, Hrvatskoj zakladi za znanost za raspisivanje javnog poziva „Projekt razvoja karijera mladih istraživača - izobrazba novih doktora znanosti“, za koji plaćanja dospijevaju u razdoblju od 2025. do 2031. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 24. stavka 4. Zakona o izvršavanju Državnog proračuna Republike Hrvatske za 2024. godinu (“Narodne novine”, br. 149/23. i 125/24.) i članka 31. stavka 2. Zakona o Vladi Republike Hrvatske (“Narodne novine”, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj­­­­­­­­­­­­­­­­­\_ donijela

**O D L U K U**

**o davanju prethodne suglasnosti Ministarstvu znanosti, obrazovanja i mladih, Hrvatskoj zakladi za znanost za raspisivanje javnog poziva „Projekt razvoja karijera mladih istraživača - izobrazba novih doktora znanosti“,**

**za koji plaćanja dospijevaju u razdoblju od 2025. do 2031. godine**

**I.**

Javni poziv „Projekt razvoja karijera mladih istraživača - izobrazba novih doktora znanosti“ financirat će se sredstvima Državnog proračuna Republike Hrvatske za 2024. godinu i projekcijama za 2025. i 2026. godinu, iz izvora financiranja 11 Opći prihodi i primici, u okviru Razdjela 080 Ministarstvo znanosti, obrazovanja i mladih, RKP 52209 Hrvatska zaklada za znanost, aktivnosti A557042 PROGRAM DOKTORANADA I POSLIJEDOKTORANADA HRVATSKE ZAKLADE ZA ZNANOST, konto 3811.

**II.**

Daje se prethodna suglasnost Ministarstvu znanosti, obrazovanja i mladih, Hrvatskoj zakladi za znanost za preuzimanje obveza na teret sredstava državnog proračuna Republike Hrvatske u razdoblju od 2025. do 2031. godine, za raspisivanje javnog poziva „Projekt razvoja karijera mladih istraživača - izobrazba novih doktora znanosti” u ukupnom iznosu 36.091.000,00 eura i to po godinama i iznosima kako slijedi:

|  |  |
| --- | --- |
| Godina | IZNOS |
| 2025. | 3.102.000,00 eura |
| 2026. | 6.358.000,00 eura |
| 2027. | 6.490.000,00 eura |
| 2028. | 6.622.000,00 eura |
| 2029. | 6.754.000,00 eura |
| 2030. | 5.071.000,00 eura |
| 2031. | 1.694.000,00 eura |
| Ukupno | 36.091.000,00 eura |

**III.**

Plaćanja koja proizlaze iz obveza preuzetih u skladu s ovom Odlukom Ministarstvo znanosti, obrazovanja i mladih, Hrvatska zaklada za znanost dužno je kao obvezu uključiti u financijski plan u godini u kojoj obveza dospijeva.

**IV.**

Ova Odluka stupa na snagu danom donošenja.

KLASA:

URBROJ:

Zagreb

PREDSJEDNIK

mr.sc. Andrej Plenković

**O B R A Z L O Ž E N J E**

Ministarstvo znanosti, obrazovanja i mladih zaprimilo je dana 5. lipnja 2024. godine zamolbu Hrvatske zaklade za znanost za izdavanje prethodne suglasnosti za raspisivanje javnog poziva „Projekt razvoja karijera mladih istraživača - izobrazba novih doktora znanosti“ (DOK - 2024) koji zahtijevaju plaćanje u godinama van proračunskih projekcija.

Cilj natječaja „Projekt razvoja karijera mladih istraživača - izobrazba novih doktora znanosti“ (DOK - 2024) je znanstveno aktivnim mentorima koji se bave međunarodno i/ili nacionalno značajnom problematikom omogućiti da u svoje istraživačke projekte uključe asistente koji žele sudjelovati u znanstveno - istraživačkom radu te usmjeriti svoju karijeru prema vrhunskoj znanosti. Uspješno vrednovanim znanstvenicima omogućit će se financiranje ukupnog troška plaće asistenta, s primarnim ciljem izrade doktorskog rada i usvajanja znanja o temeljnim postavkama znanstvenog rada i istraživanja.

Putem ovog natječaja planirano je zapošljavanje i pokrivanje ukupnog troška plaće asistenta na pet godina na znanstvenom institutu, odnosno šest godina na visokom učilištu sukladno Zakonu o visokom obrazovanju i znanstvenoj djelatnosti (NN 119/22). Broj asistenata koji će biti zaposleni na pet odnosno šest godina nije moguće utvrditi prije no što je cjelokupni natječaj proveden pa su sredstva koja se planiraju za 2030. i 2031. godinu pa i ukupan trošak programa okviran.

Isplate sredstava planirane su u godišnjoj dinamici u razdoblju od 2025. do 2031. godine.

Sredstva potrebna za provedbu ovog programa su: 3.102.000,00 eura za 2025. godinu, 6.358.000,00 eura za 2026. godinu, 6.490.000,00 eura za 2027. godinu, 6.622.000,00 eura za 2028. godinu, 6.754.000,00 eura za 2029. godinu, 5.071.000,00 eura za 2030. godinu i 1.694.000,00 eura za 2031. godinu.

Ukupni trošak programa procijenjen je na 36.091.000,00 eura, a izrađen je na temelju 220 asistenata, od čega ih je polovina zaposlena na pet godina (do 2030. godine), a polovina na šest (do 2031. godine).

|  |  |
| --- | --- |
| ***Godina*** | ***IZNOS*** |
| **2025.** | 3.102.000,00 eura |
| **2026.** | 6.358.000,00 eura |
| **2027.** | 6.490.000,00 eura |
| **2028.** | 6.622.000,00 eura |
| **2029.** | 6.754.000,00 eura |
| **2030.** | 5.071.000,00 eura |
| **2031.** | 1.694.000,00 eura |
| **Ukupno** | **36.091.000,00 eura** |

Financijska sredstva za financiranje projekata planirana su u Državnom proračunu Republike Hrvatske za 2024. godinu i projekcijama za 2025. i 2026. godinu (Narodne novine 149/23 i 125/24) u okviru razdjela 080 Ministarstvo znanosti, obrazovanja i mladih, RKP 52209 Hrvatska zaklada za znanost, aktivnost A557042 PROGRAM DOKTORANADA I POSLIJEDOKTORANADA HRVATSKE ZAKLADE ZA ZNANOST, konto 3811.

Na temelju članka 24. stavak 4. Zakona o izvršavanju državnog proračuna Republike Hrvatske za 2024. godinu (Narodne novine broj 149/23 i 125/24), potrebno je prije raspisivanja natječaja ishoditi prethodnu suglasnost Vlade Republike Hrvatske, uz prethodnu suglasnost Ministarstva financija, ako se plaćanja po javnom pozivu predviđaju nakon 2026. godine iznad iznosa od 1.500.000,00 eura.

Slijedom navedenoga predlaže se Vladi Republike Hrvatske donošenje odluke o davanju suglasnosti Ministarstvu znanosti, obrazovanja i mladih i Hrvatskoj zakladi za znanost za raspisivanje javnog poziva “Projekt razvoja karijera mladih istraživača - izobrazba novih doktora znanosti“ za koji plaćanja dospijevaju u razdoblju od 2025. do 2031. godine u ukupnom iznosu od 36.091.000,00 eura.